
Për miratimin e marrëveshjes ndërmjet këshillit të ministrave të republikës së shqipërisë dhe qeverisë së republikës së maqedonisë, për hapjen e pikës së përbashkët të kalimit kufitar 
“trebisht-xhepisht”

Në mbështetje të nenit 100 të Kushtetutës dhe të neneve 17 e 23 të ligjit nr. 8371, datë 9.7.1998 “Për lidhjen e traktateve dhe të marrëveshjeve ndërkombëtare”, me propozimin e Ministrit të Punëve të Jashtme, Këshilli i Ministrave

Vendosi:

1. Miratimin e marrëveshjes ndërmjet Këshillit të Ministrave të Republikës së Shqipërisë dhe Qeverisë së Republikës së Maqedonisë, për hapjen e pikës së përbashkët të kalimit kufitar Trebisht-Xhepisht, sipas tekstit bashkëlidhur këtij vendimi.
2. Vendimi nr. 385, datë 14.6.2006 “Për miratimin e marrëveshjes ndërmjet Këshillit të Ministrave të Republikës së Shqipërisë dhe Qeverisë së Republikës së Maqedonisë, për hapjen e pikës së re të kalimit kufitar rrugor ndërkombëtar, midis dy vendeve, Xhepisht-Trebisht”, shfuqizohet.
Ky vendim hyn në fuqi pas botimit në Fletoren Zyrtare.

